**Szociális gondoskodás, gondozás fogalma:**

Olyan komplex tevékenység, melynek célja:

* egy-egy korcsoport (gyermek, idősek)
* népréteg (etnikum, munkanélküliek, szegények) vagy
* hasonló problémákkal küzdő csoportok (idősek, fogyatékkal élők, szenvedélybetegek, hajléktalanok, pszichiátriai betegek, nagycsaládosok) életminőségének javítása vagy fenntartása a vonatkozó törvények, rendeletek és etikai szabályok, szakmai ismeretek, készségek adta lehetőségek kihasználásával.

A gondozás célja és feladata az ellátást igénylő ember szükségleteihez igazodó segítségnyújtás

A gondozás jellemzői:

A segítségnyújtás **mértékét, terjedelmét, gyakoriságát és formáját** minden esetben a segítséget igénylő ember testi, lelki és szociális állapota határozza meg.

1. **MÉRTÉKE:**

- túlgondozás: ha a gondozott körül olyan tevékenységet is elvégzünk, amire önmaga is képes lenne.

- alulgondozás: ha a gondozott az aktuális állapota alapján indokolt segítséget nem kapja meg a szükséges mértékben

Mindkét gondozási tevékenység helytelen!

2. **TERJEDELME:**

- teljes gondozás (az önmaga ellátására még részben sem képes gondozott körüli tevékenység)

 - részgondozás (az önmagát részben ellátni képes gondozott csak bizonyos tevékenységek elvégzéséhez kér segítséget)

3. **GYAKORISÁGA**:

- mindennapos (általában napi több órás gondozást jelent)

 - időszakos (a gondozott dönti el, hogy mikor kér segítséget)

4. **FORMÁI**: /szociális ellátások/

 - pénzbeli ellátások

 - természetbeni ellátások

 - személyes gondoskodást nyújtó ellátások